Document ID: 31989D0513

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1989 σχετικά με τις αιτήσεις προκαταβολών και επιστροφών των ενισχύσεων που χορηγεί η Πορτογαλική Δημοκρατία για τη βελτίωση των αμπελοοινικών διαρθρώσεων στο πλαίσιο του κανονισμού ( ΕΟΚ ) αριθ . 2239/86 του Συμβουλίου ( Το κείμενο στην πορτογαλική γλώσσα είναι το μόνο αυθευντικό ) ( 89/513/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2239/86 του Συμβουλίου της 14ης Ιουλίου 1986 για ειδική κοινή δράση στην βελτίωση των αμπελοοινικών διαρθρώσεων στην Πορτογαλία^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3208/88^(2 ), και ιδίως το άρθρο 11 παράγραφος 4,
Εκτιμώντας :
ότι οι αιτήσεις επιστροφής και οι αιτήσεις καταβολής προκατοβολών που πρέπει να υποβάλει η Πορτογαλική Δημοκρατία στο Ευρωπαϊκό Γεωργικό Ταμείο Προσανατολισμού και Εγγυήσεων ( ΕΓΤΠΕ ), τμήμα Προσανατολισμού, πρέπει να περιλαμβάνουν ορισμένα στοιχεία για να επιτραπεί η εξέταση του συμφώνου των δαπανών με τις διατάξεις του κανονισμού ( ΕΟΚ ) αριθ . 2239/86 και του προγράμματος που υπέβαλε η Πορτογαλική Δημοκρατία και το οποίο ενέκρινε η Επιτροπή, σύμφωνα με το άρθρο 3 παράγραφος 3 του εν λόγω κανονισμού
ότι, για να επιτραπεί αποτελεσματικός έλεγχος, η Πορτογαλική Δημοκρατία πρέπει να διατηρεί στη διάθεση της Επιτροπής τα δικαιολογητικά για περίοδο τριών ετών μετά την καταβολή της τελευταίας επιστροφής
ότι, για να υλοποιηθεί η δυνατότητα που προσφέρεται στην Επιτροπή να καταβάλει προκαταβολές, είναι απαραίτητο να διευκρινισθούν οι λεπτομέρειες και οι διαδικασίες για το θέμα αυτό .
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
1 . Οι αιτήσεις επιστροφής που αναφέρονται στο άρθρο 11 παράγραφος 1 του κανονισμού ( ΕΟΚ ) αριθ . 2239/86 πρέπει να συντάσσονται σύμφωνα με τα παραρτήματα 1 έως 1.12 που επισυνάπτονται στην παρούσα απόφαση .
2 . Η Πορτογαλική Δημοκρατία ανακοινώνει στην Επιτροπή, με την πρώτη αίτηση επιστροφής, τα κείμενα των εθνικών διαταξεων εφαρμογής και τις διοικητικές οδηγίες, καθώς και τα έντυπα ή όλα τα άλλα έγγραφα που έχουν σχέση με τη διοικητική εφαρμογή της δράσης .
Άρθρο 2
Οι αιτήσεις προκαταβολών που αναφέρονται στο άρθρο 11 παράγραφος 3 του κανονισμού ( ΕΟΚ ) αριθ . 2239/86 πρέπει να συμφωνούν με τους πίνακες που περιλαμβάνονται στα παραρτήματα 2 έως 2.4 .
Άρθρο 3
1 . Οι προκαταβολές του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού, μπορούν να ισοδυναμούν κατ'ανώτατο όριο με 80 % του ποσού της κοινοτικής συμμετοχής στη χρηματοδότηση των δαπανών που προβλέπονται κατά τη διάρκεια του αντίστοιχου έτους .
2 . Οι προκαταβολές που δεν θα απορροφηθούν κατά το έτος για το οποίο καταβλήθηκαν θα αφαιρεθούν από την προκαταβολή που πρέπει να καταβληθεί στο πλαίσιο του επόμενου έτους .
3 . Προκαταβολές στο πλαίσιο του επόμενου έτους δεν μπορούν να καταβληθούν πριν να διαβιβασθούν στην Επιτροπή τα στοιχεία που αναφέρονται παρακάτω :
- είτε έκθεση που θα έχει συνταχθεί σύμφωνα με τον πίνακα που περιλαμβάνεται στο παράρτημα 3, που αφορά την εξέλιξη των εργασιών κατά το προηγούμενο έτος για το οποίο καταβλήθηκαν παροκαταβολές,
- είτε την τελική αίτηση επιστροφής που θα έχει καταρτισθεί σύμφωνα με το άρθρο 1 παράγραφος 1 .
Άρθρο 4
Η Πορτογαλική Δημοκρατία διατηρεί στη διάθεση της Επιτροπής, κατά τη διάρκεια τριών ετών από την ημερομηνία της τελευταίας επιστροφής, το σύνολο των δικαιολογητικών, ή το επικυρωμένο αντίγραφο το οποίο διαθέτει, στη βάση των οποίων αποφασίστηκαν οι δαπάνες που προβλέπονται από τον κανονισμό ( ΕΟΚ ) αριθ . 2239/86, καθώς και οι πλήρεις φάκελοι των δικαιούχων των ενισχύσεων και τα έγγραφα και πίνακες στη βάση των οποίων συντάχθηκαν οι αιτήσεις επιστροφών και προκαταβολών .
Άρθρο 5
Η παρούσα απόφαση απευθύνεται στην Πορτογαλική Δημοκρατία .
Βρυξέλλες, 26 Ιουλίου 1989 .

Labels: 18
15
19
6